หุ้นวันนี้
ตลาดหุ้นวันนี้มีโอกาสสูงที่จะเจอแรงขายทำกำไร
1 มี.ค. 2555

ขายทำกำไร
ตลาดหุ้นวันนี้มีโอกาสสูงที่จะเจอแรงขายทำกำไรหลังธนาคารกลางยุโรปออกข่าวดีเรื่องอัดฉีดเงินอีก 5.29 แสนล้านยูโรตามคาดการณ์ 
นายสมชาย เอนกทวีผล ผู้อำนวยการฝ่ายวิเคราะห์หลักทรัพย์ บริษัทหลักทรัพย์ (บล.) ฟินันเซีย ไซรัส กล่าวว่า ตลาดหุ้นไทยปรับตัวขึ้นจากนักลงทุนคาดหวังว่าสภาพคล่องในตลาดหุ้นเอเชียและไทยเพิ่มขึ้นอีก จากการอัดฉีดเงินของธนาคารกลางยุโรปทำให้แนวโน้มวันนี้ยังมีทิศทางเป็นบวก แต่อาจผันผวนระหว่างวันจากแรงเทขายทำกำไรบางส่วน
ทั้งนี้ ให้แนวต้านแรกที่ระดับ 1,162 จุด หากผ่านได้จะขึ้นทดสอบระดับ 1,166 จุด ส่วนแนวรับแรกอยู่ที่ 1,155 จุด หากหลุดระดับดังกล่าวจะถอยไปที่ 1,150 จุด 
สำหรับกลยุทธ์ลงทุน นักลงทุนที่ยังไม่มีหุ้นในมือหากจะซื้อเก็งกำไรแนะนำกลุ่มสื่อสารและอาหาร ส่วนนักลงทุนที่มีหุ้นอยู่แล้วให้ถือต่อเนื่อง หรือแบ่งขายทำกำไรบางส่วน เมื่อตลาดหุ้นปรับตัวขึ้น